จัดหนัก
อลังการงานสร้างที่สุดในชีวิตของ &#8220;บัณฑูร ล่ำซำ&#8221; ประธานกรรมการ ธนาคารกสิกรไทย ในฐานะชาวน่านได้ร่วมกับ จ.น่าน จัดงาน &#8220;วันนี้วันดี สักการะราชกุมารี ในนันทบุรีศรีลานนา&#8221; เพื่อฉลองเนื่องในโอกาสที่สมเด็จพระเทพรัตนราชสุดาฯ สยามบรมราชกุมารี เจริญพระชนมายุครบ 5 รอบ อย่างยิ่งใหญ่สมพระเกียรติอย่างยิ่ง
23 ก.พ. 2558

อลังการงานสร้างที่สุดในชีวิตของ “บัณฑูร ล่ำซำ” ประธานกรรมการ ธนาคารกสิกรไทย ในฐานะชาวน่านได้ร่วมกับ จ.น่าน จัดงาน “วันนี้วันดี สักการะราชกุมารี ในนันทบุรีศรีลานนา” เพื่อฉลองเนื่องในโอกาสที่สมเด็จพระเทพรัตนราชสุดาฯ สยามบรมราชกุมารี เจริญพระชนมายุครบ 5 รอบ อย่างยิ่งใหญ่สมพระเกียรติอย่างยิ่ง
งานนี้คุณปั้นได้กราบบังคมทูลขอพระราชทานจัดงาน จากนั้นได้ซุ่มเตรียมการนาน 1 ปี อยากให้เป็นงานเฉลิมพระขวัญแบบล้านนา คุณปั้นเลยจัดเต็มโดยมีคุณหญิงวิมล ศิริไพบูลย์ หรือ ทมยันตี เป็นที่ปรึกษาและเป็นคอสตูมชุดเจ้านายทางเหนือให้คุณปั้นด้วย ส่วนการรำทวนก็เชิญอาจารย์จากกรมศิลปากรมาสอนให้
ส่วนอาหารที่นำมาเลี้ยงในงานก็นำเข้ากุ๊กและทีมงาน รวมทั้งวัตถุดิบทั้งหมด มาจากเสฉวนที่สมเด็จพระเทพรัตนราชสุดาฯ สยามบรมราชกุมารี ทรงโปรด ลือกันว่าโต๊ะจีนวันนั้นตกโต๊ะละ 8 หมื่นบาท ของที่ระลึกสำหรับผู้ร่วมงานเป็นเข็มที่ระลึกเฉลิมพระเกียรติสมเด็จพระเทพรัตนราชสุดาฯ สยามบรมราชกุมารี ในโอกาสฉลองพระชนมายุครบ 5 รอบ
นักข่าวแอบถามคุณปั้นว่า งานนี้ใช้งบไปถึง 100 ล้านบาท ไหม คุณปั้นหัวเราะบอกว่าก็ใกล้เคียง